nibzard/narodne-novine-full-text-markdown huggingface dataset:
## Odluka o utvrđivanju visine minimalnog iznosa osnivačkog fonda banke u osnivanju za mjesec listopad 1992. godine

### NN 60/1992 (1.10.1992.), Odluka o utvrđivanju visine minimalnog iznosa osnivačkog fonda banke u osnivanju za mjesec listopad 1992. godine

# NARODNA BANKA HRVATSKE

Na temelju članka 4. Zakona o bankama i drugim financijskim organizacijama
("Službeni list SFRJ", br. 10/89, 40/89, 87/89,18/90 i 72/90)
i članka 1. Zakona o preuzimanju saveznih zakona iz oblasti financija koji
se u Republici Hrvatskoj primjenjuju kao republički zakoni ("Narodne
novine", br. 53/91) i članka 67. stavak 1. točka 26. Uredbe o Narodnoj
banci Hrvatske ("Narodne novine", br. 71/91), i točkom 1. stavkom
2. i 3. Odluke o utvrđivanju visine minimalnog iznosa osnivačkog fonda
banke u osnivanju ("Narodne novine", br. 73/91), Guverner Narodne
banke Hrvatske, 29. rujna 1992. godine, donio je

## ODLUKU

### o utvrđivanju visine minimalnog iznosa osnivačkog fonda banke u osnivanju za mjesec listopad 1992. godine

I.

Ovom se Odlukom utvrđuje da minimalni iznos osnivačkog uloga banke koja
se osniva iznosi 967.816,080. hrvatskih dinara.

II.

Na postupke izdavanja dozvola za osnivanje banaka započete do dana stupanja
na snagu ove Odluke, a za koje su osnivači dostavili svu propisanu dokumentaciju,
primjenjivat će se odredbe Odluke o utvrđivanju visine najmanjeg iznosa
osnivačkog fonda banke koja se osniva, koja je vrijedila u vrijeme započinjanja
tih postupaka.

III.

Ova Odluka stupa na snagu danom objave u "Narodnim novinama",
a primjenjuje se od 1. listopada 1992. godine.

O. g. br.11/92.

Zagreb, 29. rujna 1992.

Guverner Narodne banke Hrvatske

**dr. Pero Jurković, v. r.**

Odluka, NN 60/1992-1632
## Koeficijenti porasta cijena i koeficijent porasta troškova života u Republici Hrvatskoj

### NN 60/1992 (1.10.1992.), Koeficijenti porasta cijena i koeficijent porasta troškova života u Republici Hrvatskoj

# DRŽAVNI ZAVOD ZA STATISTIKU

Na temelju članka 84. točke 1. do 3. i točke 5. do 8. i točke 10. i
11. Zakona o računovodstvu ("Službeni list SFRJ", br. 12/89,
35/89, 42/90 i 61/90) i članka 1. i 7. Zakona o preuzimanju saveznih zakona
iz oblasti financija koji se u Republici Hrvatskoj primjenjuju kao republički
zakoni ("Narodne novine", br. 53/91) Državni zavod za statistiku
utvrđuje

## KOEFICIJENTE

### porasta cijena i koeficijent porasta troškova života u Republici Hrvatskoj

1. Mjesečni koeficijent porasta cijena industrijskih proizvoda pri proizvodačima
u rujnu 1992. godine u odnosu na kolovoz 1992. godine je 0,214.

2. Koeficijent porasta cijena industrijskih proizvoda pri proizvodačima
od početka 1992. do kraja rujna 1992. je 4,889.

3. Koeficijent prosječnog mjesečnog porasta cijena industrijskih proizvoda
pri proizvodačima od početka 1992. do kraja rujna 1992. je 0,221.

4. Koeficijent porasta cijena industrijskih proizvoda pri proizvodačima
u rujnu 1992. u odnosu na isti mjesec prethodne godine je 9,643.

5. Mjesečni koeficijent porasta cijena na malo u rujnu 1992. u odnosu
na kolovoz 1992. je 0,288.

6. Koeficijent porasta cijena na malo od početka 1992. do kraja rujna
1992. je 3,797.

7. Koeficijent prosječnog porasta cijena na malo od početka 1992. do
kraja rujna 1992. je 0,191.

8. Koeficijent porasta cijena na malo u rujnu 1992. u odnosu na isti
mjesec prethodne godine je 7,779.

9. Koeficijent porasta prosjeka troškova života u Republici Hrvatskoj
za razdoblje od početka 1992. do kraja rujna 1992. u odnosu na prosjek
troškova života u Republici Hrvatskoj u 1991. je 3,537.

Klasa: 957-04/92-01 / 125

Urbroj : 555-05-03-92-01 / 125

Zagreb, 30. rujna 1992.

Direktor Državnog zavoda za statistiku

**dr. Jakov Gelo, v. r.**

Ostalo, NN 60/1992-1633
## Ispravak Zakona o ustrojstvu i djelokrugu ministarstava i drugih organa državne uprave

### NN 60/1992 (1.10.1992.), Ispravak Zakona o ustrojstvu i djelokrugu ministarstava i drugih organa državne uprave

# ISPRAVCI

Nakon izvršenog uspoređivanja s izvornim tekstom utvrđena je pogreška
u Zakonu o ustrojstvu i djelokrugu ministarstava i drugih organa državne
uprave koji je objavljen u "Narodnim novinama", broj 55 od 11.
rujna 1992., te se daje

## ISPRAVAK

### Zakona o ustrojstvu i djelokrugu ministarstava i drugih organa državne uprave

U članku 13. stavku 3. treba brisati riječi: "kapetanije pristaništa".

Klasa: 023-03/92-01/16

Zagreb, 28. rujna 1992.

Tajnik Sabora Republike Hrvatske

**Anđelko Sikirić, v. r.**

Zakon, NN 60/1992-1634
## Ispravak Pravilnika o prikupljanju podataka, načinu evidentiranja i utvrđivanja rezervi mineralnih sirovina te o izradi bilance tih rezervi

### NN 60/1992 (1.10.1992.), Ispravak Pravilnika o prikupljanju podataka, načinu evidentiranja i utvrđivanja rezervi mineralnih sirovina te o izradi bilance tih rezervi

# ISPRAVCI

Nakon izvršenog uspoređivanja s izvornim tekstom utvrđene su pogreške
u Pravilniku o prikupljanju podataka, načinu evidentiranja i utvrđivanja
rezervi mineralnih sirovina te o izradi bilance tih rezervi, koji je objavljen
u "Narodnim novinama", broj 48 od 1. kolovoza 1992. godine, te
se daje

## ISPRAVAK

### Pravilnika o prikupljanju podataka, načinu evidentiranja i utvrđivanja rezervi mineralnih sirovina te o izradi bilance tih rezervi

U članku 16. točki 2. riječi "te fizikalna i kemijska svojstva
kolektora" brišu se.

U članku 79. tablici 2 petom redu umjesto riječi "KP treba stajati
riječ "KPL".

U članku 82. tablici 3:

- u prvom redu brojevi" 250 250 500 500 1000 1000" brišu se;

- u drugom redu iza riječi" podskupina" dodaju se brojevi"
250 250 500 500 1000 1000";

- u petom redu brojevi "150 200 250 400 400 600" brišu se;

- u šestom redu iza riječi "podskupina" dodaju se brojevi
"150 200 250 400 400 600"·

U članku 94. tablici 4:

- u drugom redu odozdo broj "80" briše se;

- u drugom redu odozdo u koloni C(-kategorija pravcem pruž. dodaje se
broj "80".

U članku 100. točki 2. umjesto broja "VI" treba stajati broj
"IV".

U članku 119. točki 3. umjesto riječi "CaCo(" treba stajati
riječ "CaCO("(.

U članku 120 umjesto riječi "članka 7" trebaju stajati riječi
"članka 72".

U članku 138.:

- u točki 3. umjesto riječi "4.900 oč/ca" trebaju staja riječi
"4.900 oč/cm";

- u točki 5. alineji 1. umjesto riječi "RTO" treba stajati
riječ "RTG" ;

- u točki 5. alineji 5. i 12. umjesto riječi "10 m" treba
stajati riječ "lom".

U članku 142. umjesto riječi "mitološkim" treba stajati riječ
"litološkim".

U članku 154. stavku 2. umjesto riječi "geometrijski" treba
stajati riječ "geotermijski".

U članku 170. točki 5. umjesto riječi "geometrijsku" treba
stajati riječ "geotermijsku".

U članku 171. umjesto riječi "tabližni" treba stajati riječ
"tablični".

U članku 179.:

- u stavku 1. umjesto riječi "kojA" treba stajati riječ "koja"
;

- u stavku 2. umjesto riječi "I eksploataciju" trebaju stajati
riječi "i eksploataciju".

Klasa:310-01/92-03/04

Urbroj : 526-01-92-06

Zagreb, 25. rujna 1992.

Ministar industrije, brodogradnje i energetike

**dr. Franjo Kajfež, dipl. ing., v. r.**

Ostalo, NN 60/1992-1635
## Uredba o izmjeni Zakona o porezu na promet proizvoda i usluga

### NN 61/1992 (2.10.1992.), Uredba o izmjeni Zakona o porezu na promet proizvoda i usluga

# VLADA REPUBLIKE HRVATSKE

Na osnovi članka 2. Zakona o određivanju kada prestaju vrijediti Uredbe
Vlade Republike Hrvatske donesene na temelju zakonske ovlasti i ovlaštenju
Vlade da uredbama uređuje pojedina pitanja iz djelokruga Sabora Republike
Hrvatske ("Narodne novine", br. 39/92), Vlada Republike Hrvatske
na sjednici održanoj 2. listopada 1992. godine donijela je

## UREDBU

### o izmjeni Zakona o porezu na promet proizvoda i usluga

Članak 1.

U Zakonu o porezu na promet proizvoda i usluga ("Narodne novine",
broj 36/91, 73/91, 18/92 i 40/92) u članku 17a, 17b, i 32. riječi "od
1. listopada 1992." zamjenjuju se riječima "od 1. siječnja 1993."

Članak 2.

U Tarifi poreza na promet proizvoda u Tar. broju 3. u Napomeni u stavku
3. riječi "do 30. rujna 1992." zamjenjuju se riječima "do
31. prosinca 1992."

Članak 3.

Ova uredba stupa na snagu danom objave u "Narodnim novinama".

Klasa: 410-19/92-01/04

Urbroj: 5030116-92-45

Zagreb, 2. listopada 1992.

Predsjednik

**Hrvoje Šarinić, v. r.**

Uredba, NN 61/1992-1637
## Uredba o izmjeni Zakona o izmjenama i dopunama zakona o zaštiti izuma, tehničkih unapređenja i znakova razlikovanja, koji se u Republici Hrvatskoj primjenjuje kao republički zakon

### NN 61/1992 (2.10.1992.), Uredba o izmjeni Zakona o izmjenama i dopunama zakona o zaštiti izuma, tehničkih unapređenja i znakova razlikovanja, koji se u Republici Hrvatskoj primjenjuje kao republički zakon

# VLADA REPUBLIKE HRVATSKE

Na osnovi članka 2. Zakona o određivanju kada prestaju vrijediti uredbe
Vlade Republike Hrvatske donesene na temelju zakonske ovlasti i ovlaštenju
Vlade da uredbama uređuje pojedina pitanja iz djelokruga Sabora Republike
Hrvatske ("Narodne novine", broj 39/92), Vlada Republike Hrvatske
na sjednici održanoj 2. listopada 1992. godine. donijela je

## UREDBU

### o izmjeni Zakona o izmjenama i dopunama zakona o zaštiti izuma, tehničkih unapređenja i znakova razlikovanja, koji se u Republici Hrvatskoj primjenjuje kao republički zakon

Članak 1.

U Zakonu o izmjenama i dopunama Zakona o zaštiti izuma, tehničkih unapređenja
i znakova razlikovanja, koji se u Republici Hrvatskoj primjenjuje kao republički
zakon ("Narodne novine", broj 19/92), u Članku 12. stavak 3.,
riječi "u roku od 6 mjeseci računajući od dana stupanja na snagu ovoga
zakona, ako mu je pravo prvenstva isteklo prije dana stupanja na snagu
ovoga zakona" brišu se i zamjenjuju s riječima "u roku od godinu
dana, računajući od dana stupanja na snagu ovoga zakona".

Članak 2.

Ova uredba stupa na snagu danom objave u "Narodnim novinama".

Klasa: 941-06/92-01/02

Urbroj: 5030104-92-1

Zagreb, 2. listopada 1992.

Predsjednik

**Hrvoje Šartnlć, v. r.**

Uredba, NN 61/1992-1638
## Uredba o izmjenama i dopunama Uredbe o plaćama

### NN 61/1992 (2.10.1992.), Uredba o izmjenama i dopunama Uredbe o plaćama

# VLADA REPUBLIKE HRVATSKE

Na temelju članka 2. Zakona o određivanju kada prestaju vrijediti uredbe
Vlade Republike Hrvatske donesene na temelju zakonske ovlasti i ovlaštenju
Vlade da uredbama uređuje pojedina pitanja iz djelokruga Sabora Republike
Hrvatske ("Narodne novine", broj 39/92). Vlada Republike Hrvatske
na sjednici održanoj 2. listopada 1992. godine, donijela je

## UREDBU

### o izmjenama i dopunama Uredbe o plaćama

Članak 1.

U Uredbi o plaćama ("Narodne novine", broj 40/92 i 54/92)
u članku 1. iza riječi "u Republici Hrvatskoj" stavlja se točka,
a riječi "za razdoblje lipanj-srpanj" se brišu.

Članak 2.

Članci 3. do 6. Uredbe o plaćama ("Narodne novine", broj 40/92)
brišu se.

Članak 3.

U članku 8. Uredbe o plaćama ("Narodne novine, broj 40/92) umjesto
točke stavlja se zarez i dodaju riječi "ako odlukom Sabora ili Vlade
Republike Hrvatske nije drukčije određeno".

Članak 4.

U članku 5. Uredbe o izmjenama i dopunama Uredbe o plaćama ("Narodne
novine", broj 54/92) brišu se riječi "i za isplate za kolovoz
1992. godine".

Članak 5.

Ova uredba stupa na snagu danom objave u "Narodnim novinama",
a primjenjuje se na isplate plaća za mjesec kolovoz 1992. godine i daljnje
isplate.

Klasa: 120-02/92-01/16

Urbroj: 5030116-92-6

Zagreb, 2. listopada 1992.

Predsjednik

**Hrvoje Šarinić, v. r.**

Uredba, NN 61/1992-1641
## Uredba o Uređu za odnose s javnošću

### NN 61/1992 (2.10.1992.), Uredba o Uređu za odnose s javnošću

# VLADA REPUBLIKE HRVATSKE

Na temelju članka 25. stavak 1. Zakona o Vladi Republike Hrvatske ("Narodne
novine", broj 41/90, 8/91, 53A/91, 9/92 i 55/92), a u svezi sa člankom
7. Zakona o izmjenama i dopunama Zakona o Vladi Republike Hrvatske ("Narodne
novine", broj 55/92), Vlada Republike Hrvatske, na sjednici održanoj
2. listopada 1992. godine, donijela je

## UREDBU

### o Uređu za odnose s javnošću

Članak 1.

Ovom uredbom uređuju se djelokrug i način rada, te druga pitanja od
značaja za rad Ureda za odnose s javnošću Vlade Republike Hrvatske (u daljnjem
tekstu: Ured).

Članak 2.

Ured priopćava javnosti informacije o radu Vlade Republike Hrvatske
(u daljnjem tekstu: Vlada). neposredno ili posredstvom tiska i drugih sredstava
javnog informiranja, vodi dokumentaciju o radu Vlade kojoj se odnosi na
informiranje javnosti, te obavlja druge poslove koje mu u okviru njegovog
djelokruga povjeri Vlada.

Članak 3.

Poslovi Ureda utvrđuju se pravilnikom o unutarnjem ustrojstvu i načinu
rada Ureda. Pravilnik o unutarnjem ustrojstvu i načinu rada Ureda donosi
predstojnik uz suglasnost Vlade.

Članak 4.

Radom Ureda rukovodi predstojnik, kojeg imenuje i razrješava od dužnosti
Vlada. Predstojnik je za rad odgovoran Vladi. Predstojnik ima prava i dužnosti
dužnosnika organa državne uprave u odnosu na Ured.

Članak 5.

Predstojnik Ureda donijet će pravilnik o unutarnjem ustrojstvu i načinu
rada Ureda u roku 30 dana od dana stupanja na snagu ove uredbe.

Članak 6.

Djelatnici Ministarstva informiranja zatečeni u radnom odnosu na dan
stupanja na snagu ove uredbe na poslovima iz članka 2. ove uredbe nastavljaju
s radom u Uredu. Na djelatnike iz stavka 1. ovog članka koji ne budu raspoređeni
na poslove i zadatke utvrđene Pravilnikom o unutarnjem ustrojstvu i načinu
rada Ureda primijenit će se odredbe članka 381. do 364. Zakona o upravi.

Članak 7.

Ova uredba stupa na snagu danom objave u "Narodnin novinama".

Klasa: 008-02/92-01/05

Urbroj: 5030115-92-2

Zagreb, 2. listopada 1992.

Predsjednik

**Hrvoje Šarinić, v. r.**

Uredba, NN 61/1992-1646
## Uredba o izmjenama Uredbe o Uredu za UNPROFOR

### NN 61/1992 (2.10.1992.), Uredba o izmjenama Uredbe o Uredu za UNPROFOR

# VLADA REPUBLIKE HRVATSKE

Na temelju članka 25. točka 1. Zakona o Vladi Republike Hrvatske ("Narodne
novine", broj 41/90. 8/91, 14/91, 53A/91, 9/92 i 55/92), Vlada Republike
Hrvatske, na sjednici održanoj 2. listopada 1992. godine, donijela je

## UREDBU

### o izmjenama Uredbe o Uredu za UNPROFOR

Članak 1.

U Uredbi o Uredu za UNPROFOR ("Narodne novine", broj 9192
i 19/92) naziv Uredbe mijenja se i glasi: "Uredba o Uredu za UNPROFOR
i Promatračku misiju EZ".

Članak 2.

U članku 1. riječi "Ured za UNPROFOR" zamjenjuju se riječima
"Ured za UNPROFOR i Promatračku misiju EZ".

Članak 3.

U članku 2. stavku 1. iza riječi "naroda" dodaju se riječi
"i Promatračke misije Evropske zajednice". U stavku 2. iza riječi
"naroda" dodaju se riječi "i Promatračke misije Evropske
zajednice", a iza kratice "UN" dodaju se riječi "i
Promatračke misije Evropske zajednice".

Članak 4.

Ova uredba stupa na snagu danom objave u "Narodnim novinama".

Klasa: 004-01/92-03/14

Urbroj: 5030115-92-2

Zagreb, 2. listopada 1992.

Predsjednik

**Hrvoje Šarinić, v. r.**

Uredba, NN 61/1992-1647
## Odluka o izmjenama Odluke o određivanju najnižh svota na koje se mora ugovoriti osiguranje putnika u javnom prijevozu od posljedica nesretnog slučaju

### NN 61/1992 (2.10.1992.), Odluka o izmjenama Odluke o određivanju najnižh svota na koje se mora ugovoriti osiguranje putnika u javnom prijevozu od posljedica nesretnog slučaju

# VLADA REPUBLIKE HRVATSKE

Na temelju članka 1. točke 21. Zakona o preuzimanju saveznih zakona
iz oblasti financija koji se u Republici Hrvatskoj primjenjuju kao republički
zakoni ("Narodne novine", broj 53/91), a u svezi sa člankom 88.
preuzetog saveznog Zakona o osnovama sistema osiguranja imovine i osoba
("Službeni list", broj 17/90 i 82/90), Vlada Republike Hrvatske,
na sjednici održanoj 2. listopada 1992. godine, donijela je

## ODLUKU

### o izmjenama Odluke o određivanju najnižh svota na koje se mora ugovoriti osiguranje putnika u javnom prijevozu od posljedica nesretnog slučaja

I.

U Odluci o određivanju najnižih svota na koje se mora ugovoriti osiguranje
putnika u javnom prijevozu od posljedica nesretnog slučaja ("Narodne
novine", broj 6/92) u točki 1. podtočke 1), 2) i 3) mijenjaju se i
glase: "1) 700.000 hrvatskih dinara za slčaj smrti, 2) 1,400.000 hrvatskih
dinara za slučaj gubitka opće radne sposobnosti, 3) 350.000 hrvatskih dinara
za slučaj prolazne nesposobnosti za rad, radi naknade gubitka zarade i
troškova liječenja."

II.

Ova odluka stupa na snagu osmi dan od dana objave u "Narodnim novinama".

Klasa: 453-02/92-03/01

Urbroj: 5030114-92-7

Zagreb. 2. listopada 1992. .

Predsjednik

**Hrvoje Šarinić, v. r.**

Odluka, NN 61/1992-1648
## Odluka o suglasnosti na iznos radijske i televizijske pretplate

### NN 61/1992 (2.10.1992.), Odluka o suglasnosti na iznos radijske i televizijske pretplate

# VLADA REPUBLIKE HRVATSKE

Na temelju članka 23a. stavak 1. točka 5. Zakona o Hrvatskoj radioteleviziji
("Narodne novine", broj 28/90 i 35/91) Vlada Republike Hrvatske
na sjednici održanoj 2. listopada 1992. godine donijela je

## ODLUKU

### o suglasnosti na iznos radijske i televizijske pretplate

I.

Vlada Republike Hrvatske suglasna je s visinom radijske i televizijske
pretplate utvrđene Odlukom Upravnog odbora Javnog poduzeća Hrvatske radio-televizije
od 11. rujna 1992. godine.

II.

Mjesečna pretplata za korištenje jednog TV prijemnika kod građana "vezana
pretplata" iznosi 1000 hrvatskih dinara.

III.

Ova odluka stupa na snagu danom objave u "Narodnim novinama",
a primjenjuje se od 1. listopada 1992. godine.

Klasa: 612-12/92-01/03

Urbroj: 5030116-92-8

Zagreb, 2. listopada 1992.

Predsjednik

**Hrvoje Šarinić, v. r.**

Odluka, NN 61/1992-1649
## Izmjene Općih uvjeta isporuke električne energije

### NN 61/1992 (2.10.1992.), Izmjene Općih uvjeta isporuke električne energije

# VLADA REPUBLIKE HRVATSKE

Na temelju članka 23. Zakona o elektroprivredi ("Narodne novine",
broj 31/90 i 47/90), Vlada Republike Hrvatske na sjednici održanoj 2. listopada
1992. godine, donijela je

## IZMJENE

### Općih uvjeta isporuke električne energije

Članak 1.

U Općim uvjetima isporuke električne energije ("Narodne novine",
broj 8/91) Članak 82. mijenja se i glasi: "Zbog neplaćanja računa
za utrošenu električnu energiju ne može se obustaviti isporuka električne
energije:

1. domovima zdravlja, bolnicama, medicinskim centrima, zavodima za zaštitu
zdravlja, zavodima za socijalnozdravstvenu zaštitu, zavodima za transfuziju
krvi, zavodima za ispitivanje i kontrolu lijekova i stanicama za hitnu
medicinsku pomoć,

2. objektima ustanova socijalne zaštite za smještaj invalidnih i drugih
osoba ometenih u psihičkom ili fizičkom razvoju;

3. uređajima za crpljenje i za proćišćavanje otpadnih voda, te uređajima
i postrojenjima za odvodnju;

4. objektima, uređajima i postrojenjima za opskrbu pitkom vodom;

5. objektima, uređajima i postrojenjima državnih organa."

"Na zahtjev izvršnog vijeća skupštine grada ili općina mogu se
utvrditi i drugi objekti od vitalnog značaja za gospodarski život i život
građana."

Članak 2.

Članak 83. mijenja se i glasi: "Ukoliko potrošači električne energije
iz članka 82. stavak 1. ne podmire svoje novčane obveze za potrošenu električnu
energiju u roku od 30 dana od dana nastanka obveze plaćanja, ta obveza
se podmiruje isporučitelju za potrošaće iz točke 1. iz fonda iz kojeg se
financiraju te djelatnosti, za potrošače iz točaka 2, 3., i 4. iz proračuna
općina na čijem je području sjedište objekata, a za potrošaće iz točke
5. iz državnog proračuna. Ukoliko potrošači električne energije iz stavka
2. ovog članka ne podmire svoje novčane obveze za potrošenu električnu
energijm u roku 30 dana od dana nastanka obveze plaćanja ta obveza se podmiruje
isporučitelju na teret proračuna podnosioca zahtjeva"

Članak 3.

Članak 104. mijenja se i glasi: "Isporučitelj je obvezan račun,
odnosno obračun za električnu energiju dostaviti potrošaču u roku od 5
dana, a potrošač svoju obvezu plaćanja izvršiti u roku od 8 dana od dana
utvrđivanja obračunskih veličina ili u tom roku dostaviti isporučitelju
jedan od instrumenata plaćanja."

Članak 4.

Ove izmjene Općih uvjeta isporuke električne energije stupaju na snagu
osmi dan od dana objave u "Narodnim novinama".

Klasa: 310-02/92-01/11

Urbroj: 5030112-92-9

Zagreb, 2. listopada 1992.

Predsjednik

**Hrvoje Šarinić, v. r.**

Ostalo, NN 61/1992-1651
## Odluka o izmjenama Odluke o vrsti, količini i vrijednosti predmeta na koje se pri uvozu primjenjuju carinske povlastice

### NN 62/1992 (3.10.1992.), Odluka o izmjenama Odluke o vrsti, količini i vrijednosti predmeta na koje se pri uvozu primjenjuju carinske povlastice

# VLADA REPUBLIKE HRVATSKE

Na temelju članka 27. stavak l. točka 2., 3., 4., 5. i 12., i članka
28. stavak 1. točka 12. 13. i 14. Carinskog zakona ("Narodne novine",
br. 53A/91, 33/92, 40/92 i 61/92), Vlada Republike Hrvatske na sjednici
od 2. listopada 1992. godine donijela je

## ODLUKU

### o izmjenama Odluke o vrsti, količini i vrijednosti predmeta na koje se pri uvozu primjenjuju carinske povlastice

I.

U Odluci o vrsti, količini i vrijednosti predmeta na koje se pri uvozu
primjenjuju carinske povlastice ("Narodne novine". br. 67/91
i 41/92), u točki II. podtočke a) i b) mijenjaju se i glase:

"a) na predmete za svoje domaćinstvo, u vrsti i količini u skladu
s listom predmeta domaćinstva koju propisuje ministar financija;

b) na predmete gospodarskog inventara, do dinarske protuvrijednosti
100.000 US dolara."

II.

U točki III. podtočke a) i b) mijenjaju se i glase:

"a) na predmete za svoje domaćinstvo do ukupne dinarske protuvrijednosti
45.000 US dolara, u vrsti i količini u skladu s listom predmeta domaćinstva
koju propisuje ministar financija;

b) na predmete gospodarskog inventara, do dinarske protuvrijednosti
100.000 US dolara."

III.

Ova odluka stupa na snagu danom objave u "Narodnim novinama".

Klasa 413-04/92-01/06

Urbroj : 5030116-92-2

Zagreb, 2. listopada 1992.

Predsjednik

**Hrvoje Šarinić, v. r.**

Odluka, NN 62/1992-1654
## Odluka o dopuni Odluke o visini takse za carinsko evidentiranje

### NN 62/1992 (3.10.1992.), Odluka o dopuni Odluke o visini takse za carinsko evidentiranje

# VLADA REPUBLIKE HRVATSKE

Na osnovi članka 35. stavka 2. Carinskog zakona ("Narodne novine",
br. 53A/91, 33/92, 40/92 i 61/92), Vlada Republike Hrvatske na sjednici
održanoj 2. listopada 1992. godine donijela je

## ODLUKU

### o dopuni Odluke o visini takse za carinsko evidentiranje

I.

U Odluci o visini takse za carinsko evidentiranje ("Narodne novine",
br. 41/92) u točki 1. iza riječi "zakona" dodaje se: "i
zrakoplova iz tarifnog broja 88.62 Carinske tarife te rezervnih dijelova
za te zrakoplove"

II.

Ova odluka stupa na snagu danom objave u "Narodnim novinama".

Klasa: 413-04/92-01/20

Urbroj : 5030116-92-1

Zagreb.2.listopada 1992.

Predsjednik

**Hrvoje Šarinić, v. r.**

Odluka, NN 62/1992-1655
## Odluka o kriterijima za carinski kontingent

### NN 62/1992 (3.10.1992.), Odluka o kriterijima za carinski kontingent

# VLADA REPUBLIKE HRVATSKE

Na temelju članka 54. stavka 1. Carinskog zakona ("Narodne novine",
broj 53A/91, 33/92, 40/92 i 61/92), Vlada Republike Hrvatske na sjednici
održanoj 2. listopada 1992, godine, donijela je

## ODLUKU

### o kriterijima za carinski kontingent

I.

U skladu sa ciljevima ekonomske i razvojne politike na uvoz robe može
se odobriti carinski kontingent ako je roba namijenjena za:

1. popunu robnih rezervi;

2. pročišćavanje vode za potrebe pućanstva,

3. izgradnju i modernizaciju kapaciteta prometa i veza;

4. sigurnost prometa.

II.

Ministar financija odobrava uvoz robe bez plaćanja carine ili uz sniženu
carinsku stopu na temelju prijedloga nadležnog ministarstva i mišljenja
Hrvatske gospodarske komore.

III.

Carinski kontingent odobrava se na određeno vrijeme koje ne može biti
duže od jedne godine, te uz naznaku količine ili vrijednosti robe navedene
u kontingentu.

IV.

Ovlašćuje se ministar financija da donese uputu za primjenu ove odluke
s načinom obračuna i naplate carina.

V.

Ova odluka stupa na snagu osmi dan od dana objave u "Narodnim novinama".

Klasa: 413-04/92-02/16

Urbroj : 5030116-92- 1

Zagreb, 2. listopada 1992.

Predsjednik

**Hrvoje Šarinić, v. r.**

Odluka, NN 62/1992-1658
## Odluka o svoti za koju se ne donosi rješenje o naknadnoj naplati carine, uvoznih pristojbi i kamate i koja se prisilno ne naplaćuje

### NN 62/1992 (3.10.1992.), Odluka o svoti za koju se ne donosi rješenje o naknadnoj naplati carine, uvoznih pristojbi i kamate i koja se prisilno ne naplaćuje

# VLADA REPUBLIKE HRVATSKE

Na temelju članka 249. stavak 1. točka 1. i članka 257. Carinskog zakona
("Narodne novine", br. 53A/91, 33/92, 40/92 I 61/92), Vlada Republike
Hrvatske na sjednici održanoj 2. listopada 1992. godine, donijela je

## ODLUKU

### o svoti za koju se ne donosi rješenje o naknadnoj naplati carine, uvoznih pristojbi i kamate i koja se prisilno ne naplaćuje

I.

Na svotu manju od ukupne HRD protuvrijednosti od 20 USD ne donosi se
rješenje o naknadnoj naplati carine, uvoznih pristojbi i kamate i ona se
prisilno ne naplaćuje.

II.

Stupanjem na snagu ove odluke prestaje važiti Odluka o utvrđivanju iznosa
za koji se neće donositi rješenje o naknadnoj naplati i za koje se neće
vršiti prinudna naplata ("Službeni list" br. 41/79, 36/89 i 87/89,
i "Narodne novine" br. 53A/91, 33/92, 40/92 i 61/92).

III.

Ova odluka stupa na snagu osmi dan od dana objave u "Narodnim novinama".

Klasa: 413-04/92-01/92

Urbroj : 5030116-92-1

Zagreb, 2. listopada 1992.

Predsjednik

**Hrvoje Šarinić, v. r.**

Odluka, NN 62/1992-1661
## Odluka o uvjetima za vraćanje carine i drugih pristojbi za robu vraćenu u inozemstvo

### NN 62/1992 (3.10.1992.), Odluka o uvjetima za vraćanje carine i drugih pristojbi za robu vraćenu u inozemstvo

# VLADA REPUBLIKE HRVATSKE

Na temelju članka 260. stavak 5. Carinskog zakona ("Narodne novine",
broj 53A/91, 33/92, 40/92 i 61/92) Vlada Republike Hrvatske na sjednici
održanoj 2. listopada 1992. godine, donijela je

## ODLUKU

### o uvjetima za vraćanje carine i drugih pristojbi za robu vraćenu u inozemstvo

I.

Ovom odlukom popisuju se uvjeti za vraćanje carine i drugih uvoznih
pristojbi za strojeve, aparate, uređaje, prijevozna sredstva, instrumente
i sličnu robu koja je vraćena u inozemstvo po članku 259. stavak 1. točka
4. Carinskog zakona.

II.

Ako je roba iz točke 1. ove odluke vraćena u inozemstvo carinarnica
će, na zahtjev podnositelja deklaracije, vratiti iznos koji čini razliku
između iznosa plaćene carine i drugih uvoznih pristojbi, i iznosa carine
i drugih uvoznih pristojbi obračunatih na razliku vrijednosti na dan njenog
vraćanja u inozemstvo. Vrijednost robe na dan njenog vraćanja u inozemstvo
carinarnica će utvrditi temeljem članka 36. Carinskog zakona, računajući
na ime istrošenosti 20% od carinske osnovice, za svaku godinu korištenja.

III.

Zahtjev za vraćanje carine i drugih uvoznih pristojbi može se podnijeti
carinarnici preko koje je izvršen uvoz robe, u roku šest mjeseci od dana
vraćanja robe u inozemstvo. Uz zahtjev za vraćanje carine i drugih uvoznih
pristojbi podnosi se izvozna carinska deklaracija i rješenje temeljem kojih
je roba vraćena u inozemstvo.

IV.

Na temelju podnesenog zahtjeva, carinarnica donosi rješenje o vraćanju
carine i drugih uvoznih pristojbi.

V.

Carinarnica ne može odobriti vraćanje carine i drugih uvoznih pristojbi,
ako je roba vraćena u inozemstvo po isteku roka od pet godina od dana uvoza.

VI.

Danom stupanja na snagu ove odluke prestaje važiti Odluka o uvjetima
za povraćaj carine i drugih uvoznih pristojbi za robu vraćenu u inozemstvo
("Službeni list", broj 35/76 i "Narodne novine", broj
53A/91, 33/92, 40/92 i 61/92).

VII.

Ova odluka stupa na snagu osmi dan od dana objave u "Narodnim novinama".

Klasa: 413-04/92-02/18

Urbroj : 5030116-92-1

Zagreb, 2. listopada 1992.

Predsjednik

**Hrvoje Šarinić, v. r,**

Odluka, NN 62/1992-1662
## Odluka o naknadi štete koju carinarnica nanese u carinskom postupku

### NN 62/1992 (3.10.1992.), Odluka o naknadi štete koju carinarnica nanese u carinskom postupku

# VLADA REPUBLIKE HRVATSKE

Na temelju članka 263. stavak 5. i članka 331. stavak 3. Carinskog zakona
("Narodne novine", broj 53A/91, 33/92, 40/92 i 61/92), Vlada
Republike Hrvatske na sjednici održanoj 2. listopada 1992. godine, donijela
je

## ODLUKU

### o naknadi štete koju carinarnica nanese u carinskom postupku

I.

Ovom odlukom propisuje se postupak za naknadu štete koju carinarnica
nanese pregledom robe (članak 231. stavak 4. i članak 263. stavak 3. Carinskog
zakona) i štete koju nanese pregledom stvari ili osobnim pregledom (članak
331. stavak 1. Carinskog zakona), ako se oštećena osoba za naknadu štete
obrati neposredno carinarnici.

II.

Zahtjev za naknadu štete, u smislu točke I. ove odluke, podnosi osoba
kojoj je nanijeta šteta. Zahtjev se podnosi carinarnici koja je nanijela
štetu.

III.

Zahtjev za naknadu štete treba sadrižavati podatke o vremenu, mjestu,
vrsti i načinu nanijete štete, kao i odgovarajuće dokaze o visini i pravu
na naknadu štete.

IV.

Carinarnica kojoj je podnijet zahtjev za naknedu štete utvrđuje štetu
(mjesto, vrijeme, uzrok, vrstu i način nanijete štete) i predmet sa svojim
mišljenjem dostavlja Carinskoj upravi Republike Hrvatske.

V.

Po zahtjevu za naknadu štete odluku donosi Carinska uprava Republike
Hrvatske.

VI.

Postupak za naknadu štete je hitan i odluka se mora donijeti u roku
30 dana od dana podnošenja zahtjeva. VII. Naknada štete se isplaćuje na
teret državnog proračuna Republike Hrvatske.

VIII.

Ako oštećena osoba u toku postupka, koji se vodi po odredbama ove odluke,
pokrene postupak za naknadu štete kod suda dužna je o tome izvijestiti
carinarnicu kojoj je podnijela zahtjev i ista postupak obustavlja.

IX.

Danom stupanja na snagu ove odluke prestaje važiti Odluka o postupku
za naknadu štete koju carinarnica nanese u carinskom postupku ("Službeni
list", broj 35/76 i "Narodne novine", broj 53A/91, 33/92,
40/92 i 61/92).

X.

Ova odluka stupa na snagu osmi dan od dana objave u "Narodnim novinama".

Klasa: 413-04/92-01/15

Urbroj : 5030116-92-1

Zagreb, 2. listopada 1992.

Predsjednik

**Hrvoje Šarinić, v. r.**

Odluka, NN 62/1992-1663
## Rješenje o određivanju luka za utovar u provozu određene robe na brodove koji obavljaju promet na redovitim linijima u međunarodnom prometu

### NN 62/1992 (3.10.1992.), Rješenje o određivanju luka za utovar u provozu određene robe na brodove koji obavljaju promet na redovitim linijima u međunarodnom prometu

# VLADA REPUBLIKE HRVATSKE

Na temelju članka 276. stavak 4. Carinskog zakona ("Narodne novine"
br. 52A/91, 33/92, 40/92 i 61/92) Vlada Republike Hrvatske na sjednici
održanoj 2. listopada 1992. godine donijela je

## RJEŠENJE

### o određivanju luka za utovar u provozu određene robe na brodove koji obavljaju promet na redovitim linijima u međunarodnom prometu

1. Cigarete, alkoholna pića i druga roba koja se u zemlji iz koje se
doprema smatra monopolskim proizvodima, kao i oružje, municija. eksploziv
i opojne droge, ako se prevoze preko carinskog pograničnog pojasa na moru,
mogu se samo u lukama Rijeka, Split i Ploče utovarivati na brodove koji
obavljaju promet na redovnim linijama u međunarodnom prometu.

2. Da brod iz točke 1. ovog rješenja obavlja promet na redovitoj liniji
u međunarodnom prometu, carinarnici potvrđuje brodar ili otpremnik dokazom
o članstvu brodara u Pomorskoj konferenciji, potvrdom o redovnom uplovljavanju
i isplovljavanju u hrvatsku luku otvorenu za međunarodni promet, koju izdaje
lučka kapetanija, ili izjavom brodara ako se radi o novouspostavljenoj
liniji.

Klasa: 342-01/92-01/08

Urbroj : 5030118-92-1

Zagreb, 2. listopada 1992.

Predsjednik

**Hrvoje Šarinić, v. r**

Rješenje, NN 62/1992-1665
## Pravilnik o oštećenjima organizma na osnovi kojih vojni i civilni invalidi rata imaju pravo na ortopedski dodatak i o razvrstavanju tih oštećenja u stupnjeve

### NN 62/1992 (3.10.1992.), Pravilnik o oštećenjima organizma na osnovi kojih vojni i civilni invalidi rata imaju pravo na ortopedski dodatak i o razvrstavanju tih oštećenja u stupnjeve

# MINISTARSTVO RADA I SOCIJALNE SKRBI

Na temelju članka 56. stavka 1. Zakona o zaštiti vojnih i civilnih invalida
rata ("Narodne novine", broj 33/92) ministar rada i socijalne
skrbi donosi

## PRAVILNIK

### o oštećenjima organizma na osnovi kojih vojni i civilni invalidi rata imaju pravo na ortopedski dodatak i o razvrstavanju tih oštećenja u stupnjeve

Članak 1.

Pravo na ortopedski dodatak ima vojni, odnosno civilni invalid kojemu
je oštećenje organizma utvrđeno na temelju Pravilnika za utvrđivanje postotka
oštećenja organizma vojnih i civilnih invalida rata ("Narodne novine",
broj 62/92), zbog slijedećih oštećenja koja se razvrstavaju u četiri stupnja:
1. I. stupanj:

a) amputacija dvaju ili više ekstremiteta na osnovi kojih se utvrđuje
oštečenje organizma I. grupe;

b) oštećenje funkcije dvaju ili više ekstremiteta što je posljedica
dobivene rane, povrede ili ozljede na osnovi kojih se utvrđuje oštećenje
organizma 100%; c) potpuni gubitak vida na oba oka; d) amputacija jedne
noge u koljenu lli nadkoljenici ili jedne ruke u laktu ili nadlaktici.

2. II. stupanj:

a) amputacija jedne noge u podkoljenici;

b) amputacija jedne podlaktice ili jedne šake;

c) oštećenje funkcije jednoga ili više ekstremiteta što je posljedica
dobivene rane, povrede ili ozljede te obostrana amputacija stopala po Chopartu,
ako se za oštećenje odnosno amputaciju utvrđuje oštećenje organizma 80%
ili 90%.

3. III. stupanj:

a) obostrana amputacija stopala po Lisfrancku ili obostrana amputacija
stopala po Chopartu, ili kombinacija tih amputacija, na osnovi kojih se
utvrđuje oštećenje organizma manje od 80%;

b) amputacija ili eksartikulacija u skočnom zglobu;

c) oštećenje funkcije jednoga ekstremiteta što je posljedica dobivene
rane, povrede lli ozljede, ako se za oštećenje toga ekstremiteta utvrđuje
oštećenje organizma 60% ili 70%.

4. IV. stupanj: oštećenje funkcije jednoga ili više ekstremiteta što
je posljedica bolesti, na osnovi koje se utvrđuje oštećenje organizma najmanje
80%.

Članak 2.

Ovaj pravilnik stupa na snagu danom objave u "Narodnim novinama".

Klasa : 011-02/92-01/10

Urbroj : 524-05/ 1 -92-5

Zagreb, 1. listopada 1992.

Ministar rada i socijalne skrbi

**mr. Josip Juras, v. r.**

Pravilnik, NN 62/1992-1668
## Odluka o izmjeni vrijednosti boda Tarife o nagradama i naknadi troškova za rad odvjetnika

### NN 62/1992 (3.10.1992.), Odluka o izmjeni vrijednosti boda Tarife o nagradama i naknadi troškova za rad odvjetnika

# ODVJETNIČKA KOMORA HRVATSKE

Na temelju članka 1. Zakona o izmjeni Zakona o odvjetništvu i službi
pravne pomoći ("Narodne novine", br. 8/90 od 24. veljače 1990)
i Tbr. 50. stavak 2. i 3. Tarife o nagradama i naknadi troškova za rad
odvjetnika Odvjetničke komore Hrvatske, Izvršni odbor Odvjetničke komore
Hrvatske na sjednici 15. rujna 1992. donio je

## ODLUKU

### o izmjeni vrijednosti boda Tarife o nagradama i naknadi troškova za rad odvjetnika

Članak 1.

Tarifni broj 51. Tarife o nagradama i naknadi troškova za rad odvjetnika
Odvjetničke komore Hrvatske ("Narodne novine", br. 16/90 od 24.
travnja 1990, 49/90 od 24. studenog 1990, 23/91 od 20. svibnja 1991. i
12/92 od 6. ožujka 1992) mijenja se i glasi: "Vrijednost boda iznosi
HRD 400.-"

Članak 2.

Ova odluka stupa na snagu danom objave u "Narodnim novinama".

Broj : 1353/92

ODVJETNIČKA KOMORA HRVATSKE

Predsjednik

**Mario Kos, v. r.**

Odluka, NN 62/1992-1670
## Odluka o izmjenama Tarife o nagradama i naknadi troškova za rad odvjetnika

### NN 62/1992 (3.10.1992.), Odluka o izmjenama Tarife o nagradama i naknadi troškova za rad odvjetnika

# ODVJETNIČKA KOMORA HRVATSKE

Na temelju članka 1. Zakona o izmjeni Zakona o odvjetništvu i službi
pravne pomoći ("Narodne novine", br. 8/90 od 24. veljače 1990)
i Tbr. 50. stavak 1. Tarife o nagradama i naknadi troškova za rad odvjetnika
Odvjetničke komore Hrvatske, Upravni odbor Odvjetničke komore Hrvatske
na sjednici 26. rujna 1992. donio je

## ODLUKU

### o izmjenama Tarife o nagradama i naknadi troškova za rad odvjetnika

Članak 1.

U glavi II. pod nazivom "Parnični postupak, postupak pred sudovima
udruženog rada i mirovnim viječima" brišu se riječi "postupak
pred sudovima udruženog rada i mirovnim vijećima".

Članak 2.

U Tbr. 20. stavak 2. brišu se riječi: "ili nacionalizacije".

Članak 3.

U Tbr. 28. brišu se riječi: "države SFRJ", "vojnim poštama",
"ili nacionalizaciji, naknadi za nacionalizirano zemljište koje se
predaju u posjed općini".

Članak 4.

U Tbr. 40. riječi "jugoslavenskom državljaninu" zamjenjtlju
se riječima "hrvatskom državljaninu", a riječ "jugoslavenskoj"
zamjenjuje se s riječju "hrvatskoj".

Članak 5.

U Tbr. 41. stavak 3. brišu se riječi: "i saveznim".

Članak 6.

U Tbr. 41. briše se stavak 4.

Članak 7.

Ova odluka stupa na snagu danom objave u"Narodnim novinama".

Broj :1354/92

ODVJETNIČKA KOMORA HRVATSKE

Predsjednik

**Mario Kos, v. r.**

Odluka, NN 62/1992-1671
## Uputa o načinu utvrdivanja porijekla robe kada naplata carine ovisi o njenom porijeklu

### NN 63/1992 (7.10.1992.), Uputa o načinu utvrdivanja porijekla robe kada naplata carine ovisi o njenom porijeklu

# MINISTARSTVO FINANCIJA

Na temelju članka 234. stavak 6. Carinskog zakona ("Narodne novine",
br. 53A/91, 33/92, 40/92 i 61/92), ministar financija izdaje

## UPUTU

### o načinu utvrdivanja porijekla robe kada naplata carine ovisi o njenom porijeklu

1. Ovisi li naplata carine o porijeklu robe, smatra se da je roba porijeklom
iz određene zemlje: a) ako je u toj zemlji u potpunosti proizvedena, ili
ako je vrijednost uvezene robe u dotičnoj zemlji povećana za najmanje 51%,
b) ako se sjedište subjekta s kojim se izravno i medusobno trguje nalazi
u toj zemlji i ako se plaćanje robe obavlja u toj zemlji, ili c) ako su
ispunjeni uvjeti utvrđeni odgovarajućim propisima Europske zajednice o
utvrđivanju porijekla robe.

2. Vrijednost robe povećana zbog sortiranja, mjerenja, markiranja, pakiranja,
egaliziranja, sastavljanja, rastavljanja, pravljenja uzoraka i slično,
ne smatra se povećanjem vrijednosti u smislu točke 1. ove upute.

3. Ako se uvoze kombinirani strojevi, aparati, uređaji prijevozna sredstva
i instrumenti iz odjeljaka XVI, XVII i XVIII. Carinske tarife (u nastavku
teksta "strojevi"), spojeni tako, da predstavljaju jedinstvenu
cjelinu ili strojevi za obavljanje više funkcija čije su pojedine komponente
proizvedene u različitim zemljama, smatrat će se da je stroj porijeklom
iz zemlje u kojoj je proizvedena komponenta koja daje bitan karakter uvezenog
stroja, a čija vrijednost iznosi najmanje 51% od vrijednosti uvezenog stroja.

4. Porijeklo robe u smislu ove upute dokazuje se ispravama izdanim,
odnosno ovjerenim od strane ovlaštenog organa ili organizacije zemlje iz
koje se roba izvozi.

5. Stupanjem na snagu ove upute prestaje važiti Naredba o načinu utvrđivanja
porijekla robe ("Službeni list", br. 41/79 i "Narodne novine"
br. 53A/91, 33/92, 40/92 i 61/92).

6. Ova odluka stupa na snagu osmog dana od dana objave u -Narodnim novinama".

Klasa: 413-01/92-01/66

Urbroj : 513-01/92-1

Zagreb, 5. listopada 1992.

Ministar financija

**dr. Zoran Jašić, v.r.**

Uputa, NN 63/1992-1674
## Pravilnik o određivanju marina i nautićkih centara u kojima se mogu otvarati slobodne carinske prodavaonice

### NN 63/1992 (7.10.1992.), Pravilnik o određivanju marina i nautićkih centara u kojima se mogu otvarati slobodne carinske prodavaonice

# MINISTAR FINANCIJA

Na temelju članka 223. stavak 1. Carinskog zakona ("Narodne novine",
br. 53A/91, 33/92, 40/92 i 61/92), ministar financija donosi

## PRAVILNIK

### o određivanju marina i nautićkih centara u kojima se mogu otvarati slobodne carinske prodavaonice

Članak 1.

Pod nautičkim centrima i marinama u kojima se mogu otvarati slobodne
carinske prodavaonice u smislu članka 222. stavak 1. Carinskog zakona smatraju
se nautički centri i marine na čijem se ograđenom prostoru uz gat s vezovima
nalazi prostor ili prostorija namijenjena slobodnoj carinskoj prodavaonici.

Članak 2.

Slobodna carinska prodavaonica iz članka 1. ovog pravilnika posluje
samo uz organiziran carinski nadzor i carinsku kontrolu sukladno članku222.
stavka 1. Carinskog zakona. Carinski nadzor i kontrola iz stavka 1. ovog
članha mogu biti organizirani i sukladno članku 14. stavak 3. Zakona o
carinskoj službi ("Narodne novine", br. 53/91).

Članak 3.

Slobodne carinske prodavaonice otvorene do dana stupanja na snagu ovog
pravilnika u prostoru unutar nautičhih centara i marina koje ne ispunjavaju
uvjete iz članka 1. ovog pravilnika moraju uskladiti svoje poslovanje u
skladu s ovom uputom do 31. prosinca 1992.

Članak 4.

Ovaj pravilnik stupa na snagu osmog dana od dana objave u "Narodnim
novinama".

Klasa: 413-01/92-01/72

Urbroj : 513-01/92-1

Zagreb, 5. listopada 1992.

Ministar financija

**dr. Zoran Jašić, v.r.**

Pravilnik, NN 63/1992-1680
## Pravilnik o dopuni Pravilnika o načinu uvoza sirovina i reprodukcijskih materijala radi proizvodnje za izvoz

### NN 63/1992 (7.10.1992.), Pravilnik o dopuni Pravilnika o načinu uvoza sirovina i reprodukcijskih materijala radi proizvodnje za izvoz

# MINISTARSTVO FINANCIJA

Na osnovi članka 56. stavak 3. Carinskog zakona ("Narodne novine",
br. 53A/91, 33/92, 40/92 i 61/92), ministar financija donosi

## PRAVILNIK

### o dopuni Pravilnika o načinu uvoza sirovina i reprodukcijskih materijala radi proizvodnje za izvoz

Članak 1.

U Pravilniku o načinu uvoza sirovina i reprodukcijskih materijala radi
proizvodnje za izvoz ("Narodne novine", br. 68/91), u članku
2. iza riječi "valuti" dodaje se "ili na drugi način koji
se sukladno propisima o deviznom poslovanju priznaje kao konvertibilni
devizni priliv".

Članak 2.

Ovaj pravilnik stupa na snagu danom objave u "Narodnim novinama".

Klasa: 413-01/92-01/74

Urbroj : 513-01/92-1

Zagreb, 5. listopada 1992.

Ministar financija

**dr.Zoran Jašić, v.r.**

Pravilnik, NN 63/1992-1682
## Naredba o tarifi troškova uredovanja carinskog djelatnika izvan uredovnog prostora

### NN 63/1992 (7.10.1992.), Naredba o tarifi troškova uredovanja carinskog djelatnika izvan uredovnog prostora

# CARINSKA UPRAVA REPUBLIKE HRVATSKE

Na temelju članka 205. stavak 5. i članka 230 stavak 2. Carinskog zakona
("Narodne novine", br. 53A/91, 33/92, 40/92 i 61/92) direktor
Carinske uprave Republike Hrvatske u suglasnosti s ministrom financija
donosi

## NAREDBU

### o tarifi troškova uredovanja carinskog djelatnika izvan uredovnog prostora

I.

Ako je temeljem članka 205. Carinskog zakona odobren smještaj robe pod
carinski nadzor u carinsko smjestište, konsignacijsko skladište i druge
prostorije i prostore izvan mjesta u kojem je sjedište carinarnice ili
njene organizacijske jedinice, podnositelj zahtjeva za smještaj robe dužan
je na ime troškova uredovanja carinskog djelatnika radi smještaja robe
pod carinski nadzor platiti iznos propisan ovom naredbom. Isti iznos plaća
se ako je temeljem propisa članka 230. stavak 1. Carinskog zakona odobreno
da se carinjenje robe koja se uvozi odnosno izvozi izvrši izvan mjesta
carinjenja, odnosno u prostorijama ili prostorima u kojima carinarnica
redovno carini robu.

II.

Troškove iz točke I. ove naredbe plaća podnositelj zahtjeva za izlazak
carinskog djelatnika, odnosno carinjenje robe izvan redovnog uredovnog
vremena carinarnice. Troškovi iz stavka I. ove točke iznose u HRD protuvrijednosti
10 USD za svaki započeti sat carinskog djelatnika izvan radnog vremena.

III.

Podnositelj zahtjeva snosi i troškove prijevoza carinskog djelatnika
prema propisima o naknadama za putne i druge troškove koji se republičkim
upravnim tijelima priznaju u materijalne troškove.

IV.

Akontaclju iz točke II. i III. ove naredbe podnositelj zahtjeva plaća
na depozitni račun carinarnice dok se konačan iznos troškova obračunava
i uplaćuje na evidentni račun carinarnice.

V.

Danom stupanja na snagu ove naredbe prestaje važiti Naredba o tarifi
troškova izlaska carinskog radnika radi smještaja robe pod carinski nadzor
i carinjenje robe van mjesta, odnosno prostorija ili prostora u kojima
carinarnica redovito vrši carinski nadzor i carinjenje robe ("Službeni
list", br. 37/76,10/83,17/87,13/88, 84/89 i "Narodne novine",
br. 53A/91, 33/92, 40/92 i 61/92),

VI.

Ova naredba stupa na snagu osmog dana od dana objave u "Narodnim
novinama".

Klasa: 413-01/92-01/440

Urbroj : 513-02-92-1

Zagreb, 5. listopada 1992.

V. d. direktora

**Branko Skok v. r**

Naredba, NN 63/1992-1688
## Odluka o osnivanju Ambasade Republike Hrvatske u Republici Bosni i Hercegovini sa sjedištem u Sarajevu

### NN 64/1992 (9.10.1992.), Odluka o osnivanju Ambasade Republike Hrvatske u Republici Bosni i Hercegovini sa sjedištem u Sarajevu

# PREDSJEDNIK REPUBLIKE HRVATSKE

Na temelju članka 99. stavka 1. Ustava Republike Hrvatske i članka 10.
stavka 3. Zakona o inozemnim poslovima ("Narodne novine", broj
53/91), na prijedlog Vlade Republike Hrvatske. donosim

## ODLUKU

### o osnivanju Ambasade Republike Hrvatske u Republici Bosni i Hercegovini sa sjedištem u Sarajevu

1. Osniva se Ambasada Republike Hrvatske u Republici Bosni i Herceguvini
sa sjedištem u Sarajevu.

2. Dok se ne stvore uvjeti za otvaranje ambasade u Sarajevu, njezino
sjedište bit će u Zagrebu. 3. Ova Odluka stupa na snagu danom donošenja.

Broj : PA 12-39/4-92.

Zagreb, 23. rujna 1992.

Predsjednik Republike Hrvatske

**dr. Franjo Tuđman, v. r.**

Odluka, NN 64/1992-1692
## Odluka o osnivanju Ambasade Republike Hrvatske u Kraljevini Maroko sa sjedištem u Rabatu

### NN 64/1992 (9.10.1992.), Odluka o osnivanju Ambasade Republike Hrvatske u Kraljevini Maroko sa sjedištem u Rabatu

# PREDSJEDNIK REPUBLIKE HRVATSKE

Na temelju članka 99. stavka 1. Ustava Republike Hrvatske i članka 10.
stavka 3. Zakona o inozemnim poslovima ("Narodne novine", broj
53/91). na prijedlog Vlade Republike Hrvatske, donosim

## ODLUKU

### o osnivanju Ambasade Republike Hrvatske u Kraljevini Maroko sa sjedištem u Rabatu

1. Osniva se Ambasada Republike Hrvatske u Kraljevini Maroko sa sjedištem
u Rabatu.

2. Ova Odluka stupa na snagu danom donošenja.

Broj : PA12-64/2-92.

Zagreb, 23. rujna 1992.

Predsjednik Republike Hrvatske

**dr. Franjo Tuđman, v. r**

Odluka, NN 64/1992-1693
## Odluka o osnivanju Ambasade Republike Hrvatske u Republici Bugarskoj sa sjedištem u Sofiji

### NN 64/1992 (9.10.1992.), Odluka o osnivanju Ambasade Republike Hrvatske u Republici Bugarskoj sa sjedištem u Sofiji

# PREDSJEDNIK REPUBLIKE HRVATSKE

Na temelju članka 99. stavka 1. Ustava Republike Hrvatske i članka 10.
stavka 3. Zakona o inozemnim poslovima ("Narodne novine", broj
53/91), na prijedlog Vlade Republike Hrvatske. donosim

# ODLUKU

### o osnivanju Ambasade Republike Hrvatske u Republici Bugarskoj sa sjedištem u Sofiji

1. Osniva se Ambasada Republike Hrvatske u Republici Bugarskoj sa sjedištem
u Sofiji.

2. Ova Odluka stupa na snagu danom donošenja.

Broj : PA 12-26/3-92.

Zagreb, 23. rujna 1992.

Predsjednik Republike Hrvatske

**dr. Franjo Tuđman, v. r.**

Odluka, NN 64/1992-1694
## Odluka o osnivanju Konzulata Republike Hrvatske u Melbournu, Commonwealth of Australia

### NN 64/1992 (9.10.1992.), Odluka o osnivanju Konzulata Republike Hrvatske u Melbournu, Commonwealth of Australia

# PREDSJEDNIK REPUBLIKE HRVATSKE

Na temelju članka 99. stavka 1. Ustava Republike Hrvatske i članka 10.
Zakona o inozemnim poslovima ("Narodne novine", broj 53/91).
na prijedlog Vlade Republike Hrvatske. donosim

## ODLUKU

### o osnivanju Konzulata Republike Hrvatske u Melbournu, Commonwealth of Australia

1. Osniva se Konzulat Republike Hrvatske sa sjedištem u Melbournu, Commonwealth
of Australia, s konzularnim područjem koje obuhvaća područje Victorie i
South Australie.

2. Ova odluka stupa na snagu danom donošenja.

Broj : PA 12-7/ 10-92.

Zagreb, 25. rujna 1992.

Predsjednik Republike Hrvatske

**dr. Franjo Tuđman, v. r.**

Odluka, NN 64/1992-1695
## Ukaz

### NN 64/1992 (9.10.1992.), Ukaz

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine", broj 53/91) donosim

## UKAZ

kojim se postavlja gospodin ZDRAVKO SANČEVIĆ za izvanrednog i opunomoćenog
ambasadora Republike Hrvatske u Republici Bosni i Hercegovini.

Broj : PA12-38/5-92:

Zagreb, 29. rujna 1992.

Predsjednik Republike Hrvatske

**dr. Franjo Tuđman, v. r.**

Ostalo, NN 64/1992-1696
## Ukaz

### NN 64/1992 (9.10.1992.), Ukaz

# PREDSJEDNIK REPUBLIKE HRVATSJKE

Na temelju članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine", broj 53/91) donosim

## UKAZ

kojim se postavlja dr. VINKO KANDŽIJA za izvanrednog i opunomoćenog
ambasadora Republike Hrvatske u Kraljevini Maroko, sa sjedištem u Rabatu.

Broj : PA 12-64/3-92.

Zagreb, 23. rujna 1992.

Predsjednik Republike Hrvatske

**dr. Franjo Tuđman, v. r**

Ostalo, NN 64/1992-1697